Tim Henman

Timotis Henris "Timas" Henmanas (; g. 1974 m. rugsėjo 6 d.) – buvęs profesionalus Anglijos tenisininkas, olimpietis.

Henmanui geriausiai sekėsi žaisti ant žolės kortų. Jis buvo pirmasis britas po Rodžerio Teiloro, kuriam pavyko patekti į Vimbldono turnyro pusfinalį. Timas per savo karjerą šešis kartus pateko į Didžiojo Kirčio turnyrų pusfinalius bei laimėjo penkiolika ATP titulų (11 vienetų ir 4 dvejetų). Aukščiausio Henmano pasiekta vieta ATP reitinge buvo ketvirtoji. Timas buvo vienas iš sėkmingiausiai žaidusių britų per teniso istoriją. Jis pasitraukė iš profesionalaus teniso po to, kai Deviso Taurėje padėjo Didžiosios Britanijos rinktinei nugalėti kroatus 2007 m. rugsėjį.

Pasitraukimas iš teniso 

Henmanas 2007 m. rugpjūčio 23 d., spaudos konferencijoje paskelbė, kad jis po mačų Deviso Taurėje prieš Kroatiją baigs profesionalaus tenisininko karjerą. Dabar Timas yra BBC komentatorių komandos dalis. Jis 2008 ir 2009 metais komentavo Vimbldono turnyro varžybas.

Šaltiniai 

Jungtinės Karalystės tenisininkai
Jungtinės Karalystės olimpiečiai